
 Nr. 208/11013/19.10.2023


R E F E R A T   D E   A P R O B A R  E
privind repartizarea unei locuinţe din fondul locativ de stat situată în municipiul Brad, strada Victoriei, blocul 60, scara B, etaj IV,  apartament 19,
 judeţul Hunedoara


[bookmark: _Hlk148688876]	Locuinţa din fondul locativ de stat situată în municipiul Brad, strada Victoriei, blocul 60, scara B, etaj IV,  apartament 19, judeţul Hunedoara a fost deținută cu chirie de către domnul Zeriu Emil – Cătălin.
	Prin cererea înregistrată la Primăria Municipiului Brad sub nr. 49189/18.10.2023, domnul Zeriu Emil – Cătălin a solicitat încetarea, prin acordul părților, a Contractului de locațiune, pentru locuința deținută întrucât, din punct de vedere financiar, nu își mai permite să mai întrețină un apartament.
	În data de 19.10.2023, conform procesului – verbal de predare – primire,  s-a procedat la predarea locuinței compusă din 2 camere, bucătărie, cămară, hol și baie.
	Menționez că la data predării locuinței domnul Zeriu Emil – Cătălin nu figurează cu datorii la plata chiriei.
	Astfel, această locuință a devenit vacantă și poate fi repartizată.
Având în vedere faptul că în evidența Serviciului Administrarea Domeniului Public și Privat din aparatul de specialitate al Primarului Municipiului Brad există o serie de solicitări pentru acordarea de locuințe din fondul locativ de stat, am inițiat prezentul proiect de hotărâre prin care am propus repartizarea unei locuinţe din fondul locativ de stat situată în municipiul Brad, strada Victoriei, blocul 60, scara B, etaj IV,  apartament 19, judeţul Hunedoara, lăsând la latitudinea Comisiei sociale din cadrul Consiliului Local al Municipiului Brad  să facă propuneri în acest sens.
 	În contextul celor de mai sus  supun  spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	În susţinerea propunerii mele invoc prevederile Capitolului V Secţiunea 1 şi Secţiunea a 2-a din Noul Cod Civil, republicat cu modificările și completările ulterioare şi ale art. 1 din H. G. nr. 310/2007 pentru actualizarea tarifului lunar al chiriei (lei/mp) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ – teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome.

